Prokureur: Polisie nie op soek na Henri van Breda | Maroela Media
Sy prokureur, Pieter Botha, het gesê hy is nie bewus daarvan dat die polisie op soek is na Henri nie en hy verstaan nie wat bedoel word met bewerings dat hy "verdwyn" het nie. "Hy kan kom en gaan soos hy wil; hy is van niks aangekla nie," het Botha gesê.
Hy het reageer op gerugte dat die 20-jarige verdwyn het en dat die polisie op soek is na hom ná sy ouers en ouer broer in Januarie vermoor is. Sy pa Martin (54), ma Teresa (55) en broer Rudi (22) is in hul huis op die De Zalze-gholflandgoed met 'n byl vermoor. Sy sussie Marli (16) het 'n baie ernstige kopbesering opgedoen, maar sy het oorleef. Sy ly blykbaar aan geheueverlies. Henri het 'n paar skrape opgedoen tydens die aanval.
Die Citizen het berig Henri het Welkom toe gegaan om by 'n familievriend te gaan woon, terwyl hy veronderstel is om in Klerksdorp te wees.
Van Breda se prokureurs het 'n paar weke gelede aan die polisie en staatsaanklaers gesê hulle kan gekontak word indien hulle hom in hegtenis wil neem. "Dan sal hy hom aanmeld," het Botha gesê.
Lees alle vorige berigte oor die De Zalze-moorde op Maroela Media.
Kan ook nie sien waarom hy enigiemand op hoogte van sy doen en late moet hou as hy nie uit op borg is nie. Wat wel vreemd opdoen is die storie die anderdag dat die SAPD sy paspoort het. Dis gewoonlik deel van borgvoorwaardes, en Henri is mos nie volgens hulle in hegtenis of selfs 'n verdagte nie? Hy het nietemin seker al teen hierdie tyd 'n getuieverklaring verskaf, aangesien daar sekerlik geen ander ooggetuie is wat vir die Staat kan getuig oor wat in die huis gebeur het nie? Die boerpotvraag wat almal beantwoord wil hê is… Hoe het… Lees meer »
Kom ons veronderstel Marli weet wie die aanvaller was, sou ek haar nie nou aan enige hof verrigtinge wou blootstel voor sy nie fisies en geestelik sterk genoeg is daarvoor nie. Die rede is dat as gevolg van bogenoemde toestande, kan n uitgeslape advokaat die situasie uitbuit in n hof. Ek is seker daarvan dat daar genoeg bewyse reeds is om iemand in hegtenis te neem maar ek dink die Polisie is versigtig omrede foute in die verlede gemaak is.